open-index/open-wikipedia-markdown huggingface dataset:
Bacillus thuringiensis

**บาซิลลัสทูริงจิเอนซิส** () หรือ **บีที** เป็นแบคทีเรียที่อาศัยอยู่ในดิน ซึ่งสามารถใช้เป็นทางเลือกในการกำจัดศัตรูพืชแบบชีวภาพได้
*บีที* ก็มีอยู่ไส้ของหนอนผีเสื้อหลายๆชนิดทั้งผีเสื้อและผีเสื้อกลางคืน

ในระยะการออกสปอร์ บีทีหลายๆสายพันธุ์จะผลิตโปรตีนผลึก (proteinaceous inclusions) พร้อมกับโปรตีนคริสตัล (Crystal, Cry toxin) ซึ่งเป็น ประเภท δ-endotoxins โปรตีนนี้เองที่มีฤทธิเป็นสารกำจัดแมลง บีทีท็อกชินหรือครายท็อกซิน (Bt toxin or Cry toxin) เป็นสารฆ่าแมลงที่ไม่มีอันตรายต่อมนุษย์ เนื่องจากว่า บีที จะทำงานในระบบกระเพาะซื่งเป็นเบส ซื่งกระเพาะแบบนี้ไม่พบในกลุ่มสัตว์ที่มีกระดูกสันหลังเช่นมนุษย์ ดังนั้น จึงไม่มีอันตรายต่อสัตว์เลี้ยงทั่วไปและมนุษย์ ในปัจจุบัน มี บีทีท็อกซินอยู่ทั้งหมด 57 ชนิด   แต่ละชนิดมีผลต่อแมลงแตกต่างกัน ตัวอย่างเช่น Cry1Aa และ Cry2A มีผลต่อผีเสื้อและผีเสื้อกลางคืน ส่วน Cry5 มีผลต่อแมลงประเภทยุง
บีทีจะทำงานก็ต่อเมื่อได้รับการบริโภคเข้าไปในแมลง ดังนั้น จึงมีผลเฉพาะแมลงบางกลุ่ม ทำให้แมลงที่ไม่ใช่ศัตรูพืชไม่ได้ถูกกำจัดไปด้วย จึงเป็นผลดีต่อระบบนิวเศน์

บีทีถูกเริ่มใช้ในรูปแบบของยาฆ่าแมลงในปี 1956 ในชื่อของ Thuricide ในปี 1991 พืชชนิดแรกที่ได้รับการตัดต่อทางพันธุกรรมให้สามารถผลิตบีทีได้ได้ออกมาจำหน่าย นั่นคือ ฝ้ายที่ผลิตบีที ในขณะนี้ มีพืชที่สามารถผลิตบีทีปลูกอยู่เกิบ 200 ล้าน เอเคอร์ทั่วโลก ทั้งนี้ รวมถึงข้าวโพดบีที ผ้าฝ้ายบีที ยาสูบบีที ข้าวและมะเขือเทศ

## อ้างอิง

## แหล่งข้อมูลอื่น
* Bacillus thuringiensis General Fact Sheet (National Pesticide Information Center)
* Bacillus thuringiensis Technical Fact Sheet (National Pesticide Information Center)
* Breakdown of the Bt toxin and effects on the soil quality  Research project and results
* The Bacillus thuringiensis Toxin Specificity Database  at Natural Resources Canada
* ''Bacillus thuringiensis'' Taxonomy (NIH)
* Bacillus thuringiensis  genomes and related information at PATRIC, a Bioinformatics Resource Center funded by NIAID
http://www.lifesci.sussex.ac.uk/home/Neil_Crickmore/Bt/ 

หมวดหมู่:เกษตรกรรม
หมวดหมู่:ชีววิทยา
ศิวดล จันทเสวี

**ศิวดล จันทนเสวี** (; เกิด 26 ธันวาคม พ.ศ. 2521) เป็นชาวอำเภอเมือง จังหวัดชัยนาท ก่อนหน้าที่จะเข้าวงการ เคยเป็นนักแสดงเลียนแบบ อ่าง เถิดเทิงจากรายการตีสิบ ผลงานในปัจจุบัน เป็นนักแสดงประจำของเวิร์คพอยท์ เอ็นเทอร์เทนเมนท์ เป็นนักร้องนำวง “สามบาทห้าสิบ” (cover วง Room39) และเป็นพิธีกรรายการ The ghost secret ไขความลับโลกวิญญาน สมรสกับ ชนัฏดา จันทนเสวี (จูล) มีบุตรชาย 1 คน มีธุรกิจส่วนตัว แบรนด์จั๊บฟี่ บริษัทฟีฟี่ฟู๊ด จำกัด และ บริษัท บุญสัมพันธ์ จำกัด

## ผลงาน
### รายการโทรทัศน์

### ช่องทางออนไลน์

* YouTube : The Ghost Secret ไขความลับโลกวิญญาณ (2563)
* YouTube : เพื่อนต่างดาว OFU Blue Dimension (2566)

### ซิตคอม

### ละคร/ซีรีส์
* 2553 วิวาห์ว้าวุ่น รับบท ธงชัย
* 2558 ผู้กองยอดรัก รับบท หมู่ชาญยุทธ
* 2562 เขาวานให้หนูเป็นสายลับ รับบท ร้อยตำรวจโท ชนะ เพ็ดด้วง ฉายา โดบบี้ (หน่วยสืบราชการลับสโนว์ไวท์)
* 2563 พ่อหม้ายเลขท้าย 2 ตัว รับบท
* 2563 35 ดาราโชว์ เดอะซีรีส์ รับบท มงคล
* 2565 แอบหลงรักเดอะซีรีส์ รับบท พ่อของโต๊ะ

### ภาพยนตร์

*2553 ตุ๊กกี้ เจ้าหญิงขายกบ
*2554 เท่ง โหน่ง จีวรบิน
*2559 หลวงพี่แจ๊ส 4G
*2559 ป๊าด888
*2559 หอแต๋วแตก แหกนะคะ
*2560 หลวงพี่แจ๊ส 5G

## ผลงานเพลง
:นักร้องนำวง “สามบาทห้าสิบ”

## อ้างอิง

หมวดหมู่:บุคคลที่เกิดในปี พ.ศ. 2521
หมวดหมู่:นักแสดงชายชาวไทย
หมวดหมู่:นักแสดงตลกชายไทย
หมวดหมู่:นักร้องชายชาวไทย
หมวดหมู่:นักแสดงตลกไทย
แฟรี่ พลาซ่า

**ห้างสรรพสินค้าแฟรี่ พลาซ่า** เป็นห้างสรรพสินค้าท้องถิ่น ที่เปิดให้บริการมาอย่างยาวนานในจังหวัดขอนแก่น ก่อตั้งโดย นายวรพงษ์ พัฒนพีระเดช ตั้งแต่ปี 2509 และในปี 2538 ได้เปิดศูนย์สรรพสินค้าแฟรี่ พลาซ่า สาขากลางเมือง มีพื้นที่รวม 35,941 ตร.ม. โดยเป็นอาคารพื้นที่ขาย 2 ชั้นและอาคารจอดรถ 11 ชั้น ซึ่งสามารถจอดรถได้ราว  479 คัน ตั้งอยู่ที่ 69/9 ถนนกลางเมือง ต.ในเมือง อ.เมืองขอนแก่น จ.ขอนแก่น 40000

จากนั้นในปี 2544 ได้ขยายพื้นที่ขายเพิ่มขึ้น อีก 4,590 ตร.ม. เพื่อสร้างโรงภาพยนตร์อีก 4 โรง ซึ่งปัจจุบัน ศูนย์สรรพสินค้าแฟรี่ พลาซ่าประกอบได้ด้วย อาคารพื้นที่ขายส่วนเดิม 2 ชั้น เป็น ส่วนห้างสรรพสินค้า, โลตัส โกเฟรช ซูเปอร์มาร์เก็ต, ร้านค้าท้องถิ่น และร้านอาหารต่าง ๆ เช่น ที่ชั้น 1 ได้แก่ KFC, McDonalds, Pizza Hut, Swensens, Black Canyon, Starbucks, ร้านขนมจีนบุฟเฟ่ต์กินเส้น ฯลฯ บริเวณชั้น 2 ได้แก่ Bonus Suki, Chester's Grill, Hachiban Ramen, ร้านอาหารไทยบุฟเฟต์อิ่มดี 
ส่วนโรงภาพยนตร์ในส่วนขยายจะอยู่ชั้นที่ 3-5 โดยมี 4 โรง ชื่อโรงภาพยนตร์เมเจอร์ ซีนีเพล็กซ์

### ที่ตั้งและเวลาให้บริการ
สำหรับสถานที่ตั้ง ตั้งอยู่ติดถนนหลัก 2 ถนน คือ ถนน กลางเมือง และถนนหน้าเมือง โทรศัพท์ 043 321 971-4
ให้บริการทุกวัน 
วัน จันทร์- ศุกร์ เปิด 10.30-21.30 น.
วัน เสารํ-อาทิตย์ และวันหยุดนักขัตฤกษ์ เปิด 10.00-21.30 น.

## การจัดสรรพื้นที่
แฟรี่ พลาซา ประกอบด้วยพื้นที่สำคัญดังนี้

*โลตัส โกเฟรช ซูเปอร์มาร์เก็ต สาขาแฟรี่ พลาซา ขอนแก่น
* โรงภาพยนตร์เมเจอร์ ซีนีเพล็กซ์ จำนวน 4 โรง

## อ้างอิง

หมวดหมู่:ห้างสรรพสินค้าในประเทศไทย
หมวดหมู่:เศรษฐกิจของจังหวัดขอนแก่น
หมวดหมู่:สิ่งก่อสร้างในอำเภอเมืองขอนแก่น
สนามบินบ้านธิ

**สนามบินบ้านธิ** () เป็นสนามบินรองขนาดเล็ก ตั้งอยู่ที่ตำบลบ้านธิ อำเภอบ้านธิ จังหวัดลำพูน 

## แนวคิดการพัฒนา
ในปี พ.ศ. 2548 ช่วงรัฐบาลพันตำรวจโททักษิณ ชินวัตร ได้มีแนวคิดในการพัฒนาเมืองด้านตะวันออกของเมืองเชียงใหม่ เพื่อรองรับการพัฒนาและการขยายเมืองในอนาคต โดยพื้นที่ดังกล่าวครอบคลุมพื้นที่อำเภอสันกำแพง และอำเภอบ้านธิ รวมทั่งมีแนวความคิดในการพัฒนาและยกระดับสนามบินบ้านธิ ให้เป็นท่าอากาศยาน เพื่อรองรับการขยายตัวดังกล่าวด้วย

## รายชื่อสายการบิน
### สายการบินในประเทศ
*ไม่มีสายการบินพาณิชย์เปิดให้บริการ*

## อ้างอิง

บ้านธิ
หมวดหมู่:โครงสร้างพื้นฐานด้านการขนส่งในจังหวัดลำพูน
หมวดหมู่:สิ่งก่อสร้างในอำเภอบ้านธิ
ภาษาเตอดรัฮ

**ภาษาเตอดรัฮ** **ภาษาดีดรัฮ** หรือ **ภาษาเมอดรา** มีผู้พูด 9,140 คนในประเทศเวียดนาม (พ.ศ. 2543) ในจังหวัดกอนตูม ทางภาคใต้ของเวียดนาม จัดอยู่ในตระกูลภาษาออสโตรเอเชียติก กลุ่มภาษามอญเขมร สาขามอญ-เขมรตะวันออก สาขาย่อยบัฮนัร

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

เตอดรัฮ
อาการระคายเคืองเยื่อหุ้มสมอง

**อาการระคายเคืองเยื่อหุ้มสมอง** หรืออาการ**คอแข็งเกร็ง** () เป็นอาการแสดงทางการแพทย์ประกอบด้วยลักษณะร่วมสามอย่าง ได้แก่ คอแข็ง (nuchal rigidity, neck stiffness) แพ้แสงจ้า (photophobia) และปวดศีรษะ เป็นสัญญาณแสดงว่ามีการระคายเคืองของเยื่อหุ้มสมอง อาจพบในโรคเยื่อหุ้มสมองอักเสบ ภาวะเลือดออกใต้เยื่อหุ้มสมองชั้นกลาง และโรคอื่นๆ
## อ้างอิง

หมวดหมู่:อาการแสดง
ผักกาดก้านขาว

**ผักกาดก้านขาว** () เป็นพืชดอกสีเหลืองสดในวงศ์ผักกาด (Brassicaceae) ผักกาดก้านขาวเป็นแหล่งใหญ่อันดับสามที่ใช้ในการผลิตน้ำมันพืชของโลกใน ค.ศ. 2000 เมล็ดจากผักกาดยังสามารถผลิตเป็นน้ำมันคาโนลาเพื่อบริโภค อีกทั้งน้ำมันจากผักกาดก้านขาวยังใช้ในผลิตไบโอดีเซลได้  เกษตรกรมักปลูกพืชชนิดนี้เพื่อฟื้นฟูดินในฤดูหนาว นอกจากนั้นใบและก้านของผักกาดก้านขาวยังกินได้อีกด้วย

ผักกาดก้านขาวมีชื่อพื้นเมืองอื่นดังนี้ ผักกาดมูเซอ, ผักกาดยาง (เชียงใหม่) และสะเบเด๊าะ (กะเหรี่ยง, แม่ฮ่องสอน)

## การผลิต
องค์การอาหารและการเกษตรแห่งสหประชาชาติรายงานการผลิตผักกาดก้านขาวทั่วโลกที่ 36 ล้านคนในฤดูกาล 2003–2004 และประมาณการที่ 58.4 ล้านตันในฤดูกาล 2010–2011

## หมายเหตุ

## อ้างอิง

### ข้อมูลทั่วไป

* 
* 
* 
* 
*  
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 

## แหล่งข้อมูลอื่น
* 
* 

หมวดหมู่:วงศ์ผักกาด
หมวดหมู่:ผัก
หมวดหมู่:พืชน้ำมัน
ไอโซเมอร์

**ไอโซเมอร์** () เป็นโมเลกุลที่มีสูตรเคมีเหมือนกันแต่มีโครงสร้างทางเคมีต่างกัน 
ไอโซเมอร์ 2 ตัวไม่จำเป็นจะต้องมีคุณสมบัติคล้ายกัน เว้นแต่ว่าไอโซเมอร์ทั้งสองจะอยู่ในหมู่ฟังก์ชันเดียวกัน
ไอโซเมอร์มีหลายชนิดเช่น stereoisomers, enantiomers, geometrical isomers, เป็นต้น

## ตัวอย่าง
### โพรพานอล (Propanol)
โพรพานอลมีสูตรเคมี C3H8O (หรือ C3H7OH) และพบได้ 2 ไอโซเมอร์: propan-1-ol (n-propyl alcohol; **I**) และ propan-2-ol (isopropyl alcohol; **II**)

หมายเหตุตำแหน่งอะตอมของออกซิเจน นั้นแตกต่างระหว่างไอโซเมอร์ทั้งสอง: ในไอโซเมอร์แรกอะตอมของออกซิเจนติดกับคาร์บอนตัวปลาย ขณะที่ในไอโซเมอร์ที่ 2 อะตอมของออกซิเจนจะติดกับคาร์บอนตัวกลาง

อย่างไรก็ตาม C3H8O  ยังมีอีกไอโซเมอร์ที่มีคุณสมบัติแตกต่างกันมาก ไอโซเมอร์ที่สามคือ: methoxyethane (methyl-ethyl-ether; **III**) ซึ่งเป็นอีเทอร์ ไม่ใช่แอลกอฮอล์ และก็ไม่มีกลุ่ม ไฮดรอกซิล
คุณสมบัติทางเคมีของ methoxyethane ก็จะคล้ายกับ ethers ตัวอื่นๆมากกว่าโพรพานอล

## อ้างอิง

หมวดหมู่:เคมี
การชัก

**อาการชัก** () คือภาวะที่ผู้ป่วยมีอาการบางอย่างอยู่เป็นระยะเวลาหนึ่ง ซึ่งเกิดจากการทำงานมากผิดปกติและไม่สัมพันธ์กันของเซลล์ประสาทในสมอง อาการภายนอกอาจมีได้หลากหลาย ตั้งแต่การเกร็งกระตุกทั่วร่างกายพร้อมกับหมดสติ (การชักแบบเกร็งกระตุกทั้งตัว), การเคลื่อนไหวผิดปกติเพียงบางส่วนของร่างกายโดยอาจไม่มีการเปลี่ยนแปลงของระดับการรู้ตัว หรือมีในบางระดับ (การชักแบบเฉพาะที่),  ไปจนถึงการหมดสติไปชั่วครู่โดยแทบไม่มีอาการปรากฏให้เห็น (การชักแบบเหม่อลอย) โดยส่วนใหญ่แล้วผู้ป่วยจะมีอาการเหล่านี้อยู่เพียงช่วงสั้นๆ ไม่เกิน 2 นาที และจะค่อยๆ ฟื้นกลับเป็นปกติโดยใช้เวลาระยะหนึ่ง ระหว่างที่มีอาการชักอาจมีอุจจาระราดหรือปัสสาวะราดได้

อาการชักมีทั้งที่เกิดขึ้นโดยมีสิ่งกระตุ้นและไม่มีสิ่งกระตุ้น โดยอาการชักแบบมีสิ่งกระตุ้นอาจเกิดขึ้นได้ชั่วคราวในภาวะต่างๆ เช่น น้ำตาลในเลือดต่ำ อาการถอนสุรา การดื่มสุราร่วมกับยาบางชนิด โซเดียมในเลือดต่ำ มีไข้ สมองติดเชื้อ หรือสมองกระทบกระเทือน เป็นต้น ส่วนอาการชักแบบไม่มีสิ่งกระตุ้นจะเกิดขึ้นโดยที่ไม่มีสาเหตุที่สามารถตรวจเจอหรือแก้ไขได้โดยตรง การชักแบบไม่มีสิ่งกระตุ้นอาจเกิดขึ้นได้บ่อยขึ้นในภาวะที่มีความเครียดหรืออดนอน หากผู้ป่วยมีอาการชักแบบไม่มีสิ่งกระตุ้นแล้วเกิดขึ้นซ้ำหรือมีความเสี่ยงที่จะเกิดขึ้นซ้ำจะให้การวินิจฉัยว่าเป็นโรคลมชัก ภาวะอื่นๆ ที่แสดงอาการเหมือนอาการชัก เช่น การเป็นลมหมดสติ การชักทางจิตใจ และอาการสั่น เป็นต้น

## อ้างอิง

## แหล่งข้อมูลอื่น

หมวดหมู่:ความผิดปกติทางประสาทวิทยา
หมวดหมู่:คำศัพท์แพทย์
หมวดหมู่:อาการ
หมวดหมู่:โรคลมชัก
นกกก

**นกกก** เป็นนกขนาดใหญ่จำพวกนกเงือกนกกกสามารถพบได้ในป่าของอินเดีย, คาบสมุทรมลายู, สุมาตรา และอินโดนีเซีย ด้วยขนาดและสีทำให้นกฟอเรนติโนเป็นสัญลักษณ์ที่สำคัญเชิงวัฒนธรรมและพิธีกรรมในหลายชนเผ่า นกฟอเรนติโนเป็นนกที่มีอายุยืน นกในกรงเลี้ยงสามารถมีอายุได้ถึง 50 ปี ปกติจะกินผลไม้เป็นอาหาร โดยเฉพาะลูกไทร แต่บางครั้งจะกินสัตว์เลี้ยงลูกด้วยนมขนาดเล็ก, สัตว์เลื้อยคลาน และนกชนิดอื่นเป็นอาหาร

นกกกจัดเป็นนกเงือกชนิดที่ใหญ่ที่สุด มีความยาวลำตัวประมาณ 130-150 เซนติเมตร มีปีกสีแดงพาดเหลือง ปลายปีกเทา ไม่มีขนปกคลุมใต้ปีก หางสีทองพาดดำ ตัวผู้มีนัยน์ตาสีแดง ด้านหน้าโหนกที่อยู่บนปากมีสีดำ มีจะงอยปากที่ยาว ส่วนตัวเมียมีนัยน์ตาสีขาว ด้านหน้าโหนกไม่มีสีดำ ถือดาบเเหลมเส้นตรงปลายแหลม

มีพฤติกรรมอยู่รวมกันเป็นฝูงขนาดเล็ก จนกว่าจะโตเต็มที่และหาคู่ได้ มีฤดูผสมพันธุ์ระหว่างเดือนมกราคม-พฤษภาคม โดยตัวผู้จะเป็นฝ่ายเกี้ยวพาราสีตัวเมีย และเสาะหาโพรงไม้ตามต้นไม้ใหญ่ที่นกหรือสัตว์อื่นทิ้งไว้ ทั้งนี้เนื่องจากนกกกไม่สามารถที่จะเจาะโพรงเองได้ เนื่องจากจะงอยปากไม่แข็งแรงพอ ตัวเมียจะใช้เวลาตัดสินใจเข้าโพรงนานอาจนานเป็นสัปดาห์ ทั้งนี้เพราะระยะเวลาที่ตัวเมียจะเข้าไปอยู่ในโพรงเพื่อวางไข่และเลี้ยงดูลูกอ่อนกินเวลานานถึง 3 เดือน ในระยะนี้นกเงือกตัวผู้จะเอาใจตัวเมียเป็นพิเศษด้วยการบินออกอาหารมาป้อนตัวเมียอยู่สม่ำเสมอ ขณะที่ตัวเมียเมื่อเข้าไปในโพรงแล้วจะปิดปากโพรงเหลือเพียงช่องพอให้ปากของตัวผู้ส่งอาหารมาได้เท่านั้น ด้วยมูล, เศษอาหาร และเศษไม้ในโพรง

นกเงือกตัวเมียใช้เวลากกไข่นาน 1 เดือน อาจวางไข่ได้ 2 ฟอง แต่ลูกนกตัวที่อ่อนแอกว่าอาจตายไปซึ่งเป็นวิถีตามธรรมชาติ เพื่อไม่ให้เป็นภาระของพ่อแม่ เมื่อลูกนกฟักเป็นตัว นกตัวผู้ต้องออกหาอาหารมากยิ่งขึ้นอาจมากถึงวันละ 10 เที่ยว ในระยะทางอาจไกลได้ถึง 10 กิโลเมตร ขณะที่นกตัวเมียจะเป็นฝ่ายสอนลูกนกปิดปากโพรงเพื่อป้องกันอันตรายจากสัตว์นักล่าต่าง ๆ ซึ่งเป็นการสอนที่จะตกทอดต่อไปเรื่อย ๆ จากรุ่นต่อรุ่น

เมื่อลูกนกโตพอที่จะบินเองได้แล้ว เนื้อที่ในโพรงเริ่มคับแคบ นกเงือกตัวเมียจะเป็นฝ่ายพังโพรงรังบินออกมาก่อน ขณะที่ลูกนกจะฝึกซ้อมบินด้วยการกระพือปีกในโพรงและปิดปากโพรงตามที่แม่นกสอน เมื่อลูกนกพร้อมที่จะบินเองแล้ว พ่อแม่นกจะรอให้ลูกนกพังโพรงและบินออกมาเองด้วยการล่อด้วยอาหาร และส่งเสียงร้อง เมื่อลูกนกหิวจะกล้าบินออกมาเอง ในระยะแรกพ่อแม่นกจะยังคอยดูแลลูก จนกว่าจะโตพอที่จะช่วยในการรำใส่คนได้

## รูปภาพ

ไฟล์:Buceros bicornis (female) -feeding in tree-8.jpg|นกกกตัวเมีย
ไฟล์:Buceros bicornis -zoo-8a.jpg|นกกกตัวผู้
ไฟล์:Great hornbill (Buceros bicornis) flying.jpg|ขณะบิน
ไฟล์:Great Hornbill in Thai ZOO.jpg|thumb|นกเงือกกาฮังในสวนสัตว์


## อ้างอิง

## แหล่งข้อมูลอื่น

* Great Hornbill videos, photos & sounds on the Internet Bird Collection
* CITES Guide (PDF)
* Great Horbill : Saint Louis Zoo 

หมวดหมู่:Buceros
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
นกเงือกกรามช้าง

**นกเงือกกรามช้าง** หรือ **นกกู๋กี้** () เป็นนกในวงศ์นกเงือกพบในป่าจากทางตะวันออกเฉียงเหนือของประเทศอินเดียและประเทศภูฏาน, ทางตะวันออกและใต้จนถึงกลางภูมิภาคเอเชียตะวันออกเฉียงใต้และหมู่เกาะซุนดา ยกเว้น เกาะซูลาเวซี นกเงือกกรามช้างยาว 75–100&nbsp;ซม. เพศผู้หนัก 1.8-3.65&nbsp;กก. เพศเมียหนัก 1.36-2.7&nbsp;กก. ทั้งสองเพศมีลักษณะต่างกัน ซึ่งคล้ายกันกับญาติใกล้ชิดของมันคือนกเงือกกรามช้างปากเรียบ แต่นกเงือกกรามช้างมีขีดสีเข้มที่คอส่วนล่าง (จึงเป็นที่มาของชื่อ *Bar-pouched*)

## ลักษณะ
นกเงือกกรามช้างยาว 75–100 ซม. เพศผู้หนัก 1.8-3.65 กก. เพศเมียหนัก 1.36-2.7 กก. จะงอยปากยาวมีโหนกเป็นลอนหยักบริเวณด้านบนของปาก ปากด้านข้างเป็นรอยสัน ทั้งสองเพศมีลักษณะต่างกัน เพศผู้มีถุงใต้คอสีเหลืองขีดดำสองข้าง เพศเมียมีถุงสีฟ้า ลำตัวสีดำปลอด หางมีสีขาว ไม่มีขนปกคลุมใต้ปีก

## อ้างอิง

* BirdLife Species Factsheet.

## แหล่งข้อมูลอื่น

หมวดหมู่:นกเงือกโหนกเล็ก
หมวดหมู่:สัตว์ป่าคุ้มครอง
หมวดหมู่:นกที่พบในประเทศไทย
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
ซึงรี

**อี ซึง-ฮย็อน** (; เกิด 12 ธันวาคม ค.ศ. 1990) ชื่อในการแสดงว่า **ซึงรี** เป็นนักร้องและนักแต่งเพลงชาวเกาหลีใต้ และเป็นอดีตผู้อำนวยการผับเบิร์นนิ่งซันรู้จักกันในฐานะสมาชิกที่อายุน้อยที่สุดของบอยแบนด์เกาหลีใต้ บิกแบง

เมื่อวันที่ 11 มีนาคม ค.ศ. 2019 ซึงรีประกาศยุติกิจกรรมในอุตสาหกรรมบันเทิงท่ามกลางข้อกล่าวหาเรื่องการจัดหาโสเภณีเมื่อปี ค.ศ. 2015

## ประวัติ
### สู่วงการ
ก่อนที่จะเป็นสมาชิกวงบิ้กแบง  , ในบ้านเกิดของซึงรี ควังจู เขายังเป็นหัวหน้าและสมาชิกเต้นในวง "II Hwa" , ซึงรีเป็นที่รู้จักจากความสามารถทางการเต้น , การปรากฏตัวของซิงรีครั้งแรกบนโทรทัศน์ในรายการเรียลลิตี้ *Let's Cokeplay: Mnet Battle Shinhwa* กลับการแสดงร่วมกับวง Shinnhwa จนทางวงต้องกล่าวว่านี้อาจจะเป็น Shinnhwa ที่สอง

หลังจากการสอบผ่านเข้ามหาวิทยาลัย ซึงรี ได้รับการยอมรับจากมหาวิทยาลัยจุงอัง และเริ่มการศึกษาวิทยาลัยของเขาในช่วงฤดูใบไม้ผลิ ค.ศ. 2010 พร้อมกับ ยูริ และ ซูยอง แห่งวงเกิลส์เจเนอเรชัน

### 2019: ออกจากวงการ
ในปี ค.ศ. 2019 ซึงรีเป็นหนึ่งในผู้ต้องสงสัยจากการเสนอขายโสเภณีให้กับลูกค้าเมื่อปี ค.ศ. 2015  เมื่อวันที่ 11 มีนาคม ซึงรีประกาศยุติกิจกรรมในอุตสาหกรรมบันเทิง สืบเนื่องจากข้อพิพาทอย่างต่อเนื่องของเขา ต่อมา วายจีเอนเตอร์เทนเมนต์ประกาศยกเลิกสัญญากับซึงรีเมื่อวันที่ 13 มีนาคม 

เขาถูกฟ้องใน ค.ศ. 2020 ร่วมกับจอง จุน-ย็อง, ยง จุน-ฮย็อง, ชเว จง-ฮุน และอี จง-ฮย็อนหลังตำรวจสืบสวนคดีผับฉาวเบิร์นนิ่งซัน ซึ่งเริ่มพิจารณาคดีทางทหารในวันที่ 27 มกราคม ค.ศ. 2022 โดยรับ 9 ข้อหาศาลลงโทษจำคุก 1 ปี 6 เดือน

## ผลงาน
### ซิงเกิล
* "The Next Day" (Seungri solo) (2008)
* "Strong Baby" featuring G-Dragon (2009)
* "What Can I Do" (2011)
* "VVIP" (2011) มินิอัลบั้ม
* "Let's talk about Love" (2013) มินิอัลบั้ม
*"Gotta talk to u" (2013)
*"1,2,3" (2018) solo อัลบั้ม

### ละครเวที
* Sonagi (2008)
* Shouting (2009)

### ละคร
* คินดะอิจิ เคส ออฟ ไฟล์ ตอนพิเศษที่ชื่อว่า The Files of Young Kindaichi: Hong Kong Kowloon Treasure Murder Case  (2012)
* Youbicoi-A Message to You -Japan- (2013)
* Angel Eyes (2014)
*YG Future Strategy Office (2018)

### ภาพยนตร์
* Why Did You Come to My House? (2009)
* Nineteen (2009)
* High & Low (2016)

## อ้างอิง

หมวดหมู่:นักร้องเกาหลีใต้
หมวดหมู่:บุคคลจากควังจู
หมวดหมู่:ไอดอลชายชาวเกาหลีใต้
หมวดหมู่:ศิลปินสังกัดวายจีเอนเตอร์เทนเมนต์
หมวดหมู่:สมาชิกของบิกแบง (วงดนตรีเกาหลีใต้)
หมวดหมู่:ศิษย์เก่าจากมหาวิทยาลัยจุงอัง
หมวดหมู่:นักแสดงจากควังจู
สโมสรฟุตบอลมาแชร์ชัยภูมิ

**สโมสร ชัยภูมิ ยูไนเต็ด** เป็นสโมสรฟุตบอลอาชีพในประเทศไทยโดยเป็นทีมจากจังหวัดชัยภูมิ ปัจจุบันเล่นในไทยแลนด์ อเมเจอร์ลีก โซนภาคตะวันออกเฉียงเหนือ

## ประวัติสโมสร
thumb|ตราสโมสรเก่า
สโมสรฟุตบอลประจำจังหวัดชัยภูมิได้บริษัทมาแชร์ สนับสนุนทีมด้วยงบประมาณ 1 ล้านบาท แล้วได้เปลี่ยนชื่อเป็น มาแชร์ชัยภูมิ เอฟซี   หลังจากที่มีข่าวออกมาก่อนหน้านี้ว่า "กระเรียนผยอง" ชัยภูมิ ยูไนเต็ด เตรียมที่จะได้รับการสนับสนุนจากบ.มาร์แชร์ ด้วยงบประมาณเฉียดล้านบาท และพร้อมเปลี่ยนชื่อทีมตามชื่อผู้สนับสนุนเพื่อสู้ศึกเอไอเอสริจินอลลีก ภูมิภาคดิวิชั่น 2 ฤดูกาลนี้ โดยล่าสุดเมื่อวันที่ 3 มี.ค ที่ผ่านมา ณ สนามไดรฟ์กอล์ฟมาร์แชร์ จ.สมุทรสาคร เวลา 11.00 น. ได้มีการเซ็นสัญญาร่วมกันระหว่างบ.มาร์แชร์ ประเทศไทย จำกัด นำโดย อรุณ คงเจริญ ประธานกรรมการบ.มาร์แชร์ฯ พร้อมด้วย สิทธิชัย ศารทูลธรรม กรรมการบริหารบ.มาร์แชร์ฯ และ "น้าชู" ชูเกียรติ หนูสลุง ตัวแทนจากทีมชัยภูมิ ยูไนเต็ด โดยบ.มาร์แชร์ฯ ได้เซ็นสัญญาร่วมสนับสนุนทีมชัยภูมิ ยูไนเต็ด เป็นเวลา 1 ปี  ด้วยงบประมาณ 1 ล้านบาท และเปลี่ยนชื่อทีมใหม่เป็น "มาร์แชร์ ชัยภูมิ เอฟซี" ในการสู้ศึกเอไอเอสริจินอลลีกภูมิภาคดิวิชั่น 2 โซนภาคตะวันออกเฉียงเหนือฤดูกาลนี้ ซึ่งทีมมีโปรแกรมที่จะประเดิมสนามด้วยการบุกไปเยือน"กระรอกขาวเจ้าสนาม" ร้อยเอ็ด ยูไนเต็ด ในวันที่ 5 มี.ค. นี้ ที่สนามกีฬากลาง จ.ร้อยเอ็ด

## สนามเหย้า
สโมสรฟุตบอลมาแชร์ชัยภูมิ ใช้สนามกีฬากลางจังหวัดชัยภูมิเป็นสนามเหย้าในการแข่งขัน มีความจุได้ 24500 กว่าที่นั่ง ผู้ถือสิทธิ์ของสนามคือองค์การบริหารส่วนจังหวัดชัยภูมิ เมื่อต้นการแข่งขันเอไอเอสลีกภูมิภาคดิวิชั่น / 2011 สนามแห่งนี้ได้ทำการปรับปรุงใหม่ เพื่อที่จะใช้ในการแข่งขันฟุตบอลอาวุโสชิงแชมป์โลก ทางสโมสรจึงต้องใช้สนามฟุตบอลของสถาบันการพละศึกษาฯชัยภูมิเป็นสนามเหย้าแห่งที่ 2 แทน จนกว่าการแข่งขันฟุตบอลผู้อาวุโสชิงแชมป์โลก เสร็จสิ้น

## ผู้เล่นชุดปัจจุบัน

 16px

## ผลงานสโมสร
* 2551 โปรวิเชียลลีกระดับภาคอีสาน - แชมป์ (ที่1)
* 2551 โปรวิเชียลลีกระดับประเทศ - รองแชมป์ (ที่2)
* 2552 ลีกภูมิภาคดิวิชั่น 2 โซนภาคตะวันออกเฉียงเหนือ - อันดับ 7
* 2553 ลีกภูมิภาคดิวิชั่น 2 โซนภาคตะวันออกเฉียงเหนือ - อันดับ 6
* 2554 ลีกภูมิภาคดิวิชั่น 2 โซนภาคตะวันออกเฉียงเหนือ - อันดับ 11
* 2555 ลีกภูมิภาคดิวิชั่น 2 โซนภาคตะวันออกเฉียงเหนือ - อันดับ 11
* 2559 ลีกภูมิภาคดิวิชั่น 2 โซนภาคตะวันออกเฉียงเหนือ - อันดับ 10
* 2560 ไทยลีก 4 โซนภาคตะวันออกเฉียงเหนือ - อันดับ 2 (ผ่านถึงแชมเปียนส์ลีก รอบแรก)
* 2561 ไทยลีก 4 โซนภาคตะวันออกเฉียงเหนือ - อันดับ 7
* 2562 ไทยลีก 4 โซนภาคตะวันออกเฉียงเหนือ - อันดับ 9
* 2563–64 - ไทยลีก 3 โซนภาคตะวันออกเฉียงเหนือ - อันดับ 8
* 2564–65 - ไทยลีก 3 โซนภาคตะวันออกเฉียงเหนือ - อันดับ 13 (ตกชั้นสู่ไทยแลนด์ อเมเจอร์ลีก)

## อ้างอิง

## แหล่งข้อมูลอื่น
* 

มาแชร์ชัยภูมิ
มาแชร์ชัยภูมิ
หมวดหมู่:ก่อตั้งในประเทศไทยในปี พ.ศ. 2551
ไฟรเออร์

[200px|thumb|ไฟรเออร์[คณะออกัสติเนียนรีคอลเลกต์]] 
**ไฟรเออร์** () เป็นนักบวชคาทอลิกประเภทหนึ่ง ซึ่งสังกัดคณะนักบวชภิกขาจาร คำว่า *ไฟรเออร์* มาจากภาษาอังกฤษ  **Friar** ซึ่งมาจากภาษาฝรั่งเศส **frère** และภาษาละติน **frater** แปลว่า **ภราดา** (พี่น้องชาย)  เป็นคำที่คริสตชนยุคแรกใช้เรียกกันภายในกลุ่มเพื่อแสดงความสัมพันธ์ฉันพี่น้อง นักบุญฟรังซิสแห่งอัสซีซีจึงนำคำนี้มาใช้เป็นชื่อคณะนักบวชที่ตนเองก่อตั้งขึ้น ว่า **Ordo Fratrum Minorum**  (ในประเทศไทยแปลกันว่า **คณะภราดาน้อย**) ต่อมาคำว่าไฟรเออร์จึงแพร่หลายไปใช้กับคณะนักบวชอื่น ๆ (เฉพาะบางคณะ)

## ข้อแตกต่างระหว่างไฟรอาร์กับนักพรต
ทั้ง**ไฟรเออร์**และนักพรต (monk) ต่างเป็นนักบวชคาทอลิก แต่มีวัตรปฏิบัติต่างกัน ไฟรเออร์เป็นนักบวชที่เน้นวัตรด้านเผยแพร่ศาสนา ในยุคแรก ๆ ไฟรเออร์ไม่มีที่พักประจำ แต่จะเร่ร่อนไปเรื่อย ๆ ดำรงชีวิตโดยขอปัจจัยยังชีพจากประชาชน ไฟรเออร์จึงมีความเป็นอยู่ใกล้ชิตกับสังคมมาก ขณะที่นักพรตจะเน้นวัตรการอธิษฐาน (prayer) การเพ่งพินิจ (contemplation) มีที่อยู่เป็นหลักแหล่งเรียกว่าอารามซึ่งแยกต่างหากจากสังคม ยังชีพด้วยการเกษตรเลี้ยงตนเองภายในอารามนั้น

## คณะนักบวชไฟรเออร์
ตามสภาสังคายนาลียงครั้งที่สอง ระบุว่าคณะไฟรเออร์แบ่งเป็น 2 ชั้น คือ**คณะใหญ่** 4 คณะ  ได้แก่
***คณะนักเทศน์** หรือที่รู้จักในนามคณะดอมินิกัน ได้รับฉายาว่าไฟรเออร์ชุดดำ (Black Friars) เพราะสวมเสื้อคลุมยาวสีดำทับแฮบิต คณะนี้ก่อตั้งโดยนักบุญดอมินิกในปี ค.ศ. 1215
***คณะภราดาน้อย** หรือที่รู้จักกันในนามคณะฟรันซิสกัน มีฉายาว่าไฟรเออร์ชุดเทา (Grey Friar)  ก่อตั้งโดยนักบุญฟรังซิสแห่งอัสซีซี
***[[คณะคาร์เมไลท์]]** ได้รับฉายาว่าไฟรเออร์ชุดขาว (White Friars)
***[[คณะออกัสติเนียน]]** เดิมเป็นกลุ่มฤๅษีที่ยึดถือวินัยของนักบุญออกัสตินแห่งฮิปโป ต่อมาจึงรวมกันเป็นคณะเดียว

**คณะเล็ก**มี 10 คณะ  ได้แก่
*คณะทรินิแทเรียน ก่อตั้งในปี ค.ศ. 1198
*คณะเมอร์ซีดาเรียน ก่อตั้งในปี ค.ศ. 1218
*คณะผู้รับใช้ ก่อตั้งในปี ค.ศ. 1240
*คณะมินิม ก่อตั้งในปี ค.ศ. 1474
*คณะภราดาน้อยคอนเวนชวล ก่อตั้งในปี ค.ศ. 1521
*คณะภราดาน้อยกาปูชิน ก่อตั้งในปี ค.ศ. 1525
*คณะคาร์เมไลท์ไม่สวมรองเท้า ก่อตั้งในปี ค.ศ. 1568
*คณะออกัสติเนียนรีคอลเลกต์ ก่อตั้งในปี ค.ศ. 1598
*คณะทรินิแทเรียนไม่สวมรองเท้า ก่อตั้งในปี ค.ศ. 1599
*คณะการชดใช้บาป ก่อตั้งในปี ค.ศ. 1781

## อ้างอิง
แบล็ค สวอน

**แบล็ค สวอน** () เป็นภาพยนตร์แนวจิตวิทยาสยองขวัญ กำกับโดย ดาร์เรน อโรนอฟสกี้ นำแสดงโดย นาตาลี พอร์ตแมน, วินเซนต์ คาสเซล และ มิล่า คูนิส เนื้อเรื่องนั้นอ้างอิงจากการแสดงบัลเล่ต์ชุด สวอน เลค ซึ่งเป็นเรื่องราวเกี่ยวกับราชินีหงส์ ในการแสดงชุดนี้ต้องการนักบัลเล่ต์ที่สามารถแสดงเป็นได้ทั้งหงส์ขาวที่บริสุทธิ์และหงส์ดำที่ยั่วยวน คนหนึ่งคือนีน่า(พอร์ตแมน)ผู้ที่สามารถเป็นหงส์ขาวได้อย่างสมบูรณ์แบบ ส่วนอีกคนคือลิลลี่(คูนิส)ผู้ที่เหมาะสมกับบทหงส์ดำ และเมื่อทั้งสองต้องแข่งขันกัน นีน่าก็เริ่มพบด้านมืดของตัวเอง

ภาพยนตร์เรื่องนี้ถูกรับเลือกให้เป็นภาพยนตร์เปิดงานเทศกาลภาพยนตร์นานาชาติเวนิส ครั้งที่ 67 และได้ออกฉายในสหรัฐอเมริกา (limited Release)ในวันที่ 3 ธันวาคม และอย่างเป็นทางการทั่วประเทศในวันที่ 17 ธันวาคม ภาพยนตร์เรื่องนี้ได้รับเสียงชื่นชมอย่างมาก โดยเฉพาะประสิทธิภาพและความสามารถในการแสดงของ นาตาลี พอร์ตแมน และการกำกับของ ดาร์เรน อโรนอฟสกี้ ซึ่งภาพยนตร์เรื่องนี้ทำให้ นาตาลี พอร์ตแมน ได้รับรางวัลนักแสดงนำหญิงยอดเยี่ยม จากการประกาศผลรางวัลออสการ์ ครั้งที่ 83 อีกด้วย และยังถูกเสนอชื่อเข้าชิงอีก 4 รางวัล ได้แก่ ภาพยนตร์ยอดเยี่ยม, ผู้กำกับยอดเยี่ยม(อโรนอฟสกี้), กำกับภาพยอดเยี่ยม และ ตัดต่อภาพยอดเยี่ยม

## นักแสดง
* นาตาลี พอร์ตแมน เป็น นีน่า เซเยอร์
* มิล่า คูนิส เป็น ลิลลี่
* วินเซนต์ คาสเซล เป็น โทมัส ลีรอย
* บาร์บาร่า เฮอร์ชี่ย์ เป็น เอริก้า เซเยอร์
* วิโนน่า ไรเดอร์ เป็น เบ็ธ แมคอินไทร์
* เบนจามิน มิลเลไพด์ เป็น เดวิด

หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์นอกกระแส
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ถ่ายทำในนครนิวยอร์ก
หมวดหมู่:ภาพยนตร์อเมริกัน
ชเว นา-ย็อน

**นา ย็อน ชเว** (; ) เป็นนักกอล์ฟหญิงชาวเกาหลีใต้ ปัจจุบันเล่นอยู่ในแอลพีจีเอทัวร์

## ประวัติ
ในปี 2004 ชเวชนะการแข่งขันแอลพีจีเอทัวร์ของเกาหลี รายการ ADT CAPS Invitational เป็นรายการแรก หลังจากนั้นเพียงไม่นาน ชเวจึงตัดสินใจเทิร์นโปร และตั้งแต่ปี 2004-2007 ชเวได้แชมป์แอลพีจีเอของเกาหลี ปีละ 1 รายการ

## เข้าสู่แอลพีจีเอทัวร์
ในปี 2007 ชเวได้เข้าแข่งขันรายการ Hana Bank-KOLON Championship ซึ่งเป็นรายการที่จัดร่วมกันระหว่างแอลพีจีเอทัวร์ กับแอลพีจีเอของเกาหลี และได้อันดับที่ 8 เธอได้เข้าสู่ Qualifying School ในปี 2007 และได้รับสิทธิ์ให้ได้เข้าร่วมในแอลพีจีเอทัวร์ในปี 2008 และในปีนั้น เธอสามารถทำเงินรางวัลได้เป็นอันดับที่ 11 ติด Top 10 ทั้งหมด 9 จาก 27 รายการที่เธอลงเล่น และได้อันดับ 2 ของผู้เล่นหน้าใหม่ยอดเยี่ยม ซึ่งผู้ชนะเป็นของ เจิ้ง หย่าหนี จากไต้หวัน

ในปี 2009 ชเวได้แชมป์แอลพีจีเอทัวร์ 2 รายการ และในปี 2010 เธอได้แชมป์อีก 2 รายการ ทำให้เธอเป็นผู้เล่นที่ทำเงินรางวัลสูงที่สุดแห่งปี และเป็นผู้เล่นที่ได้รับรางวัล Vare Trophy อีกด้วย

## ผลงาน

## อ้างอิง

## แหล่งข้อมูลอื่น

* Profile on LPGA official site
* Profile on Seoul Sisters site

หมวดหมู่:นักกอล์ฟในแอลพีจีเอ
หมวดหมู่:บุคคลที่ยังมีชีวิตอยู่
หมวดหมู่:นักกอล์ฟหญิงชาวเกาหลีใต้
หมวดหมู่:นักกีฬาจากโซล
โอเวอร์เดอะลิมิต (2010)

**โอเวอร์เดอะลิมิต** เป็นรายการมวยปล้ำ ของ WWE ใน เพย์-เพอร์-วิว จัดขึ้นครั้งแรก ในวันที่ 23 พฤษภาคม ค.ศ. 2010 ที่โจหลุยส์อรินา ดีทรอยต์ มิชิแกน

## ผล

## ดูเพิ่ม
*ดับเบิลยูดับเบิลยูอีโอเวอร์เดอะลิมิต
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*2010 Official WWE Over the Limit website
*WWE.com
*WWE Corporate.com 

หมวดหมู่:โอเวอร์เดอะลิมิต
หมวดหมู่:มวยปล้ำอาชีพในปี พ.ศ. 2553
ทีเซ็ท

**ทีเซ็ท** () เป็นวง ป็อปร็อค ก่อตั้งในปี ค.ศ. 1966 โดยต้นกำเนิดมาจาก เดลฟท์ ประเทศเนเธอร์แลนด์

วงนี้เริ่มบันทึกเสียงเมื่อปี ค.ศ. 1969 ในอัลบั้ม "มา เบลลี่ อามี่" ซึ่งขายในเนเธอร์แลนด์ได้มากกว่า 100,000 ชุด ได้ออกอัลบั้มในสหรัฐอเมริกา เมื่อปี ค.ศ. 1970
พวกเขาขายอัลบั้มในเนเธอร์แลนด์ได้มากกว่าหนึ่งล้านตลับ จนได้รับรางวัลแผ่นเสียงทองคำในประเทศ

อย่างไรก็ตาม เพลงบางเพลงถูกห้ามจำหน่ายในสหรัฐอเมริกา เพราะเหตุที่เพลงบางเพลง ได้กล่าวถึงยาเสพติด ถึงกระนั้น พวกเขาก็ประสบความสำเร็จมากในการจำหน่ายเพลง เป็นที่นิยมมากในยุค 1970

## อ้างอิง

หมวดหมู่:กลุ่มดนตรีสัญชาติเนเธอร์แลนด์
หมวดหมู่:กลุ่มดนตรีที่ก่อตั้งในปี พ.ศ. 2509
การเปลี่ยนแปลงของระดับความรู้สึกตัว

**การเปลี่ยนแปลงของระดับความรู้สึกตัว** () คือภาวะใด ๆ ก็ตาม ที่ความตื่นตัวของบุคคลไม่อยู่ในระดับปกติ โดย**ระดับความรู้สึกตัว** () คือการวัดระดับความตื่นตัวของบุคคลที่ทำให้มีการตอบสนองต่อสิ่งเร้าจากสิ่งแวดล้อม การมีระดับความรู้สึกตัวลดลงเล็กน้อยอาจจัดอยู่ในภาวะง่วงงุน () ซึ่งสามารถกระตุ้นให้ตื่นตัวได้โดยง่าย หากลดลงกว่านี้อาจเข้าสู่ภาวะตื้อ () ซึ่งไม่สามารถกระตุ้นให้ตื่นเต็มที่ได้ หากไม่สามารถกระตุ้นให้ตื่นได้เลยเรียกว่าภาวะเงียบงัน () และหากไม่สามารถมีการตอบสนองที่มีความหมายได้เลยเรียกว่าโคม่า () ระดับความรู้สึกตัวนี้สามารถวัดเป็นตัวเลขได้โดยใช้เครื่องมือที่เรียกว่าแบบประเมินความรู้สึกตัวของกลาสโกว

## อ้างอิง

หมวดหมู่:ความผิดปกติทางประสาทวิทยา
หมวดหมู่:ประสาทวิทยาศาสตร์
หมวดหมู่:ประสาทศาสตร์
หมวดหมู่:ประสาทวิทยา
หมวดหมู่:เวชศาสตร์ฉุกเฉิน
หมวดหมู่:ระบบประสาทกลาง
หมวดหมู่:เวชบำบัดวิกฤต
พิศาล มูลศาสตรสาทร

**พิศาล มูลศาสตรสาทร** (10 พฤษภาคม พ.ศ. 2472 – 27 มีนาคม พ.ศ. 2539) อดีตรัฐมนตรีว่าการกระทรวงวิทยาศาสตร์เทคโนโลยีและสิ่งแวดล้อม และอดีตรัฐมนตรีว่าการกระทรวงแรงงานและสวัสดิการสังคม และอดีตเลขาธิการพรรคความหวังใหม่

## ประวัติ
พิศาล มูลศาสตรสาทร เกิดเมื่อวันที่ 10 พฤษภาคม พ.ศ. 2472 ที่ตำบลในเมือง อำเภอเมืองสุรินทร์ จังหวัดสุรินทร์ เป็นบุตรของขุนมูลศาสตรสาทร (พงศ์ มูลศาสตรสาทร) กับนางผกา มูลศาสตรสาทร และเป็นพี่ชายแท้ของ นายพูนสวัสดิ์ มูลศาสตรสาทร สมาชิกสภาผู้แทนราษฎรจังหวัดสุรินทร์ (ส.ส.สุรินทร์) 7 สมัยและอดีตนักมวยไทยชื่อดังในชื่อปราบธรณี เมืองสุรินทร์ สมรสกับ คุณหญิงมะลิ มูลศาสตรสาทร (สกุลเดิม สันติภพ) มีบุตร 5 คน รวมถึงเกียรติศักดิ์ มูลศาสตรสาทร อดีตรองผู้ว่าราชการหลายจังหวัด และทศพร มูลศาสตรสาทร อดีต ส.ส. สุรินทร์ 2 สมัย

พิศาล เสียชีวิตเมื่อวันที่ 27 มีนาคม พ.ศ. 2539 สิริอายุรวม 67 ปี

## การทำงาน
พิศาล มูลศาสตรสาทร รับราชการในสังกัดกระทรวงมหาดไทย จนได้รับตำแหน่งผู้ว่าราชการจังหวัดหลายจังหวัด เช่น จังหวัดนครพนม, จังหวัดศรีสะเกษ ตำแหน่งสูงสุด คือ ปลัดกระทรวงมหาดไทย ในระหว่างปี พ.ศ. 2524 ถึงปี พ.ศ. 2532 รวมระยะเวลากว่า 8 ปี ต่อมาจึงได้เข้ามาสู่วงการการเมืองและได้รับตำแหน่งรัฐมนตรีถึง 2 สมัย คือ รัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม และรัฐมนตรีว่าการกระทรวงแรงงานและสวัสดิการสังคม

พิศาล มูลศาสตรสาทร ได้รับฉายาว่า "ปลัดฮิ" มาจากการที่เคยเป็นปลัดกระทรวงมหาดไทย จากบุคลลิกที่เป็นผู้ทำงานว่องไว ตอบสนองฝ่ายการเมืองอย่างรวดเร็ว ซึ่งเป็นการล้อคำโฆษณาทางโทรทัศน์ของโทรทัศน์สียี่ห้อ ฮิตาชิ ที่ว่า "เปิดปุ๊บ ติดปั๊บ"

นอกจากนั้นในทางการเมือง เขายังเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองสุรินทร์
หมวดหมู่:ข้าราชการพลเรือนชาวไทย
หมวดหมู่:ปลัดกระทรวงมหาดไทยไทย
หมวดหมู่:ผู้ว่าราชการจังหวัดนครพนม
หมวดหมู่:ผู้ว่าราชการจังหวัดศรีสะเกษ
หมวดหมู่:ผู้ว่าราชการจังหวัดอุดรธานี
หมวดหมู่:นักการเมืองจากจังหวัดสุรินทร์
หมวดหมู่:รัฐมนตรีว่าการกระทรวงวิทยาศาสตร์และเทคโนโลยีไทย
หมวดหมู่:รัฐมนตรีว่าการกระทรวงแรงงานไทย
หมวดหมู่:สมาชิกสภาผู้แทนราษฎรจังหวัดสุรินทร์
หมวดหมู่:สมาชิกสภานิติบัญญัติแห่งชาติ
หมวดหมู่:นักการเมืองพรรคความหวังใหม่
หมวดหมู่:บุคคลจากโรงเรียนสุรวิทยาคาร
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญราชรุจิ ร.จ.ท.9
การวินิจฉัยทางการแพทย์

thumb|แมนูสคริปต์แสดงภาพแพทย์กำลังอธิบายผลการวินิจฉัยทางการแพทย์ให้ผู้ป่วยฟังในสมัยยุคกลาง ด้านหลังมีหญิงร้องไห้ขณะฟังชะตากรรมของผู้ป่วย

**การวินิจฉัยทางการแพทย์**เป็นวิธีการเพื่อให้ได้มาซึ่งสาเหตุซึ่งเป็นโรคหรือความผิดปกติ รวมถึงความเห็นอันได้มาจากกระบวนการนั้น

เกณฑ์การวินิจฉัยหมายถึงผลรวมระหว่างอาการ อาการแสดง และผลตรวจทางห้องปฏิบัติการที่แพทย์ใช้เพื่อให้ได้มาซึ่งคำวินิจฉัยที่ถูกต้อง

## แพทย์ศึกษา
## กระบวนการเพื่อการวินิจฉัย
## การวินิจฉัยเกิน
## การวินิจฉัยผิด
## เครื่องมือ
## ประวัติศาสตร์

หมวดหมู่:คำศัพท์แพทย์
หมวดหมู่:การวินิจฉัยทางการแพทย์
โทนี ชีเมล

**แอนโทนี ราล์ฟ ชีเมล** (Anthony Ralph Chimel) เกิดวันที่ 11 ตุลาคม ค.ศ. 1967 เป็นอดีตผู้ประกาศมวยปล้ำอาชีพชาวอเมริกันในWWE

## อ้างอิง

## แหล่งข้อมูลอื่น

*
*
*

หมวดหมู่:ผู้ประกาศนักมวยปล้ำอาชีพ
รางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา

รายชื่อภาพยนตร์ที่มีการเสนอชื่อและได้รับรางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา

ภาพยนตร์ที่ได้รับรางวัลจะเน้นตัวหนาและมีพื้นหลังสีฟ้า

สำหรับปีที่ปรากฏด้านหน้า เป็นปี ค.ศ. ที่ภาพยนตร์เข้าฉาย ไม่ใช่ปีที่มีการจัดงานมอบรางวัล

เครื่องหมาย * แสดงว่าภาพยนตร์เรื่องนั้นได้รับการเสนอชื่อเข้าชิงรางวัลออสการ์ สาขาภาพยนตร์ยอดเยี่ยม และเครื่องหมาย † แสดงว่าภาพยนตร์เรื่องนั้นได้รับการเสนอชื่อเข้าชิงและได้รับรางวัลออสการ์ สาขาภาพยนตร์ยอดเยี่ยมในปีนั้นด้วย

## คริสต์ทศวรรษ 1940

## คริสต์ทศวรรษ 1950


## คริสต์ทศวรรษ 1960

## คริสต์ทศวรรษ 1970

## คริสต์ทศวรรษ 1980

## คริสต์ทศวรรษ 1990

## คริสต์ทศวรรษ 2000

## คริสต์ทศวรรษ 2010

## อ้างอิง

* 
* 

หมวดหมู่:รางวัลลูกโลกทองคำ
พระราชวังเครมลิน

**พระราชวังเครมลิน** () ก่อสร้างระหว่าง ค.ศ. 1837 ถึง 1849 ตั้งอยู่ที่เครมลินแห่งมอสโก,  กรุงมอสโก ประเทศรัสเซีย บนที่ดินกรรมสิทธิ์ของแกรนด์ปรินซ์ ซึ่งได้จัดตั้งขึ้นตั้งแต่คริสต์ศตวรรษที่ 14 บนเนินโบโรวิตสกี ออกแบบโดยทีมสถาปนิกภายใต้การบริหารจัดการของคอนสแตนติน ธอน พระราชวังเครมลินมีเจตนาที่จะตอกย้ำถึงความยิ่งใหญ่ของระบอบอัตตาธิปไตยรัสเซีย คอนสแตนติน ธอนยังเป็นสถาปนิกของเครมลินอาร์มรี และมหาวิหารพระคริสต์ผู้ไถ่

พระราชวังเครมลินเดิมเคยเป็นพระตำหนักของซาร์ในมอสโก การก่อสร้างพระราชวังรวมไปถึงขั้นตอนการระเบิดอดีตพระราชวังสถาปัตยกรรมบาโรกในบริเวณดังกล่าว ซึ่งออกแบบโดยรัสเตรลลี และคริสตจักรนักบุญจอห์นแบ็พทิสต์ ซึ่งก่อสร้างขึ้นตามโครงการของอโลอีซิโอเดอะนิวแทนที่โบสถ์แห่งแรกที่สร้างขึ้นในมอสโก

## อ้างอิง

## แหล่งข้อมูลอื่น

หมวดหมู่:สิ่งก่อสร้างในมอสโก
เครมลิน
หมวดหมู่:ที่ประทับของพระมหากษัตริย์ในประเทศรัสเซีย
หมวดหมู่:ที่ประทับของจักรพรรดิในประเทศรัสเซีย
หมวดหมู่:ที่ประทับของพระมหากษัตริย์
หมวดหมู่:ที่ประทับของจักรพรรดิ
เอเซกิเอล กาไร

**เอเซกิเอล มาร์เซโล กาไร กอนซาเลซ** (; ; เกิดวันที่ 10 ตุลาคม ค.ศ. 1986) เป็นอดีตนักฟุตบอลชาวอาร์เจนตินา ซึ่งลงเล่นในตำแหน่งเซ็นเตอร์แบ็ก

## ชีวิตส่วนตัว
ณ วันที่ 15 มีนาคม ค.ศ. 2020 กาไรกลายเป็นผู้เล่นลาลีกาคนแรกที่ติดเชื้อโควิด-19 หลังเกษียณไม่นานในวันที่ 21 กันยายน ค.ศ. 2021 มีรายงานว่าเขาเริ่มการพัฒนาอสังหาริมทรัพย์ที่บาเลนเซีย

## สถิติอาชีพ
### สโมสร

### นานาชาติ
ข้อมูล:

## อ้างอิง

## แหล่งข้อมูลอื่น

*
*
*
*
*

หมวดหมู่:นักฟุตบอลชาวอาร์เจนตินา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลาลิกา
หมวดหมู่:นักฟุตบอลทีมชาติอาร์เจนตินา
หมวดหมู่:บุคคลจากโรซาริโอ
หมวดหมู่:นักฟุตบอลในโอลิมปิกฤดูร้อน 2008
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2014
เดอะมัพพิตโชว์

[thumb|ตุ๊กตากบเคอร์มิต (ซ้าย) ที่ศูนย์พัฒนาเด็กเล็กใน Fort Bragg นอร์ทแคโรไลนา ขณะ [มิเชล โอบามา สุภาพสตรีหมายเลขหนึ่งสหรัฐเดินทางไปเยี่ยมชม]]
**เดอะมัพเพทส์โชว์** () เป็นรายการโทรทัศน์ฉายทางสถานีโทรทัศน์ไอทีวีของอังกฤษ รวมกับซีบีเอส สร้างโดยจิม เฮนสัน นักเชิดหุ่นมือชาวอเมริกัน มีการถ่ายทำและออกอากาศตอนทดลองในปี ค.ศ. 1974 และ 1975 จากนั้นได้สร้างและออกอากาศเป็นเวลา 5 ฤดูกาล รวมทั้งสิ้น 120 ตอน ตั้งแต่ปี 1976 ถึง 1981 และมีการสร้างเป็นภาพยนตร์อีกหลายครั้ง ได้แก่ *"The Muppet Movie" (1979), "The Great Muppet Caper" (1981), "The Muppets Take Manhattan" (1984), "The Muppet Christmas Carol" (1993), "Muppet Treasure Island" (1996), "Muppets from Space" (1999), "It's a Very Merry Muppet Christmas Movie" (2002), "The Muppets' Wizard of Oz" (2005)*, *"The Muppets" (2011) และ *"Muppets Most Wanted" (2014)"**

ลักษณะของรายการเป็นรายการปกิณกะ ที่มีการร้องเพลงและเต้นระบำ ถ่ายทำในโรงละคร โดยมีกบเคอร์มิตเป็นตัวเอกในฐานะผู้จัดการแสดง และมีเพื่อน ๆ หุ่นมือหลายสิบตัวเป็นตัวประกอบ โดยมีศิลปิน นักร้อง และนักแสดงรับเชิญมาเป็นแขกในรายการ  หุ่นมือที่ใช้ เชิด และ พากย์เสียงโดย จิม เฮนสัน และนักเชิดหลายคนที่เคยร่วมงานกับเฮนสันในรายการเซซามี สตรีท เช่น แฟรงก์ ออซ, ริชาร์ด ฮันต์, เดฟ โกเอลซ์, เจร์รี เนลสัน

รายการเดอะมัพเพทส์โชว์ได้รับรางวัลเอมมี 4 รางวัล จากการเสนอชื่อ 21 รางวัล  และรางวัลแบฟตา 2 รางวัล จากการเสนอชื่อ 11 รางวัล 

## ตัวละครเด่น
* เคอร์มิต (Kermit The Frog) เป็น กบอารมณ์ดี ทำหน้าที่เป็นผู้กำกับและนักแสดงนำ แสดงโดย จิม เฮนสัน (Jim Henson)
* มิสพิกกี (Miss Piggy) เป็น หมูสาวอารมณ์ร้าย นักแสดงนำหญิง แฟนสาวของเคอร์มิต แสดงโดย แฟรงก์ ออซ (Frank Oz) และริชาร์ด ฮันต์ (Richard Hunt)
* ฟอซซีแบร์ (Fozzie Bear) เป็น นักแสดงนำอันดับสองรองจากเคอร์มิต แสดงโดย แฟรงก์ ออซ
* สกูเตอร์ (Scooter) เป็น เด็กใช้งานทั่วไป หลานชายของเจ้าของโรงละคร แสดงโดย ริชาร์ด ฮันต์
* กอนโซ (The Great Gonzo) เป็น นักแสดงผาดโผน แสดงโดย เดฟ โกเอลซ์ (Dave Goelz)

## อ้างอิง

## แหล่งข้อมูลอื่น
* 
* 
* "Of Muppets and Men," a 1981 documentary on the making of the show
* The Jim Henson Works at the University of Maryland   70+ digital videos available to students, scholars and visitors at the University of Maryland (College Park, MD)
* A chart of muppet characters arranged by performer 

หมวดหมู่:ภาพยนตร์ชุดทางโทรทัศน์บริติช
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2519
หมวดหมู่:รายการโทรทัศน์ของไอทีวี
เซอร์ไวเวอร์ซีรีส์ (2010)

**เซอร์ไวเวอร์ซีรีส์ (2010)** เป็นรายการ เพย์-เพอร์-วิว ของ WWE จัดในวันที่ 21 พฤศจิกายน พ.ศ. 2553 ณ American Airlines Arena Miami, Florida สหรัฐอเมริกา โดยมีจำนวนผู้เข้าชมในสนามทั้งสิ้น 8,000 คน เป็นการปล้ำทั้ง 2 ค่าย ได้แก่ รอว์ และ สแมคดาวน์

## เบื้องหลัง
ด้านของจอห์น ซีนาและเวด บาร์เร็ตต์ ซึ่งในเฮลอินเอเซล (2010) ซีนาได้แพ้ให้บาร์เร็ตต์ ทำให้ซีนาต้องเข้ามาร่วมเป็นสมาชิกกลุ่มเดอะเน็กซัส โดยในระหว่างปล้ำก็ถูกแมคกิลลิคัตตีและแฮร์ริสเข้ามาเล่นงานซีนา ต่อมาในแบรกกิ้ง ไรท์ส (2010) บาร์เร็ตต์ได้ชิงแชมป์ WWEกับแรนดี ออร์ตัน โดยมีซีนายืนอยู่ข้างเวที โดยบาร์เร็ตต์ถูกซีนาใส่ Attitude Adjustment ทำให้บาร์เร็ตต์ชนะฟาล์ว ออร์ตันยังเป็นแชมป์ต่อไป และในเซอร์ไวเวอร์ซีรีส์ บาร์เร็ตต์ได้ขอท้าชิงแชมป์กับออร์ตันอีกครั้ง และมีซีนาเป็นกรรมการพิเศษ โดยถ้าบาร์เร็ตต์ชนะก็จะได้เป็นแชมป์ WWE และซีนาก็จะได้ออกจากการเป็นสมาชิกกลุ่มเน็กซัสอย่างถาวรแต่ถ้าบาร์เร็ตต์แพ้ ซีนาก็ต้องออกจาก WWE ในทางด้านของ เรย์ มิสเตริโอ และอัลเบร์โต เดล รีโอ ซึ่งจะต้องเจอกันในเซอร์ไวเวอร์ซีรีส์ โดยเป็นแมตช์การปล้ำแทกทีม 10 คน ใครโดนกดนับ 3 หรือโดนทำให้ยอมแพ้จะต้องออกจากการปล้ำ โดยมีทีมของ เดล รีโอ นำโดย เดล รีโอ, ดรูว์ แม็กอินไทร์, โคดี โรดส์, ไทเลอร์ เร็กส์ และแจ็ก สแวกเกอร์ ปะทะกับ ทีมของ เรย์ ที่มีทั้ง บิ๊กโชว์, โคฟี คิงส์ตัน, เอ็มวีพี และคริส มาสเตอส์ ในทางด้านของแชมป์อินเตอร์คอนติเนนทัล ดอล์ฟ ซิกก์เลอร์ และคาวาล ซึ่งในสแมคดาวน์ คาวาลได้ชนะซิกก์เลอร์ จากนั้นได้ประกาศขอท้าชิงแชมป์ในเซอร์ไวเวอร์ซีรีส์ และซิกก์เลอร์ได้รับคำท้า

## ผล

;ผลแมตช์เซอร์ไวเวอร์ซีรีส์

## ดูเพิ่ม
* เซอร์ไวเวอร์ ซีรีส์
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* Official Survivor Series website
* Survivor Series Micro Site 

หมวดหมู่:เซอร์ไวเวอร์ซีรีส์
หมวดหมู่:มวยปล้ำอาชีพในปี พ.ศ. 2553
อิศอม ชะร็อฟ

thumb|อิศอม ชะร็อฟ

**อิศอม อับเดลอะซีซ ชะร็อฟ** (; ; เกิด 26 ตุลาคม พ.ศ. 2495) เป็นนายกรัฐมนตรีของประเทศอียิปต์ระหว่างวันที่ 3 มีนาคม-7 ธันวาคม พ.ศ. 2554 โดยก่อนหน้าเขาดำรงตำแหน่งเป็นรัฐมนตรีกระทรวงคมนาคม

## ประวัติ
ชะร็อฟเกิดและโตที่เมืองกีซาเมื่อปี พ.ศ. 2495 หลังจากจบปริญญาตรีในด้านวิศวกรรมโยธาที่มหาวิทยาลัยไคโรในปี พ.ศ. 2518 เขาได้ศึกษาต่อปริญญาโทและเอกในสาขาวิศวกรรมโยธาที่มหาวิทยาลัยเพอร์ดู สหรัฐอเมริกา และสำเร็จการศึกษาในปี 2523 และ 2527 ตามลำดับ

ชะร็อฟเริ่มต้นชีวิตการทำงานโดยเป็นผู้ช่วยศาสตราจารย์ที่มหาวิทยาลัยเพอร์ดูในปี 2527 และได้ย้ายมาเป็นผู้ช่วยศาสตราจารย์ในด้านวิศวกรรมทางหลวงและจราจรที่มหาวิทยาลัยไคโรในปี 2528 และในปี 2533 เขาได้ย้ายมาเป็นผู้ช่วยศาสตร์จารย์ที่มหาวิทยาลัยคิงซาอุดในประเทศซาอุดีอาระเบีย หลังจากนั้นเขาได้ย้ายมาที่มหาวิทยาลัยไคโรและได้เป็นศาสตราจารย์ในปี 2539 ในด้านวิศวกรรมทางหลวง โดยในขณะนั้นเขาได้เป็นที่ปรึกษาให้กับรัฐมนตรีว่าการกระทรวงคมนาคมของอียิปต์ และที่ปรึกษาในด้านการจัดวางแผนนครบาลให้กับสหรัฐอาหรับเอมิเรตส์

เมื่อกรกฎาคม 2547 เขาได้รับตำแหน่งเป็นรัฐมนตรีกระทรวงคมนาคมของอียิปต์ จนกระทั่งธันวาคม 2548 ได้ลาออก และกลับมาเป็นศาสตราจารย์ที่มหาวิทยาลัยไคโร โดยในระหว่างที่เป็นอาจารย์นั้นเขาได้มีการวิพากษ์วิจารณ์ฮุสนี มุบาร็อก ในด้านโครงสร้างพื้นฐานสาธารณะของอียิปต์ 

## อ้างอิง

หมวดหมู่:บุคคลจากกีซา
หมวดหมู่:นายกรัฐมนตรีอียิปต์
หมวดหมู่:นักการเมืองอียิปต์
หมวดหมู่:บุคคลที่เกิดในปี พ.ศ. 2495
หมวดหมู่:ศิษย์เก่ามหาวิทยาลัยไคโร
ไม่เคยรัก

**ไม่เคยรัก** () เป็นภาพยนตร์ไทย ที่ออกฉายเมื่อปี พ.ศ. 2483 เป็นภาพยนตร์เสียงในฟิล์มอันดับที่ 24 ของภาพยนตร์เสียงศรีกรุง  นำแสดงโดย จำรัส สุวคนธ์ และ เบ็ญจา รัตนกุล นางเอกชื่อดังอีกคนหนึ่งของศรีกรุง ประพันธ์เพลงและกำกับการแสดง โดย พรานบูรพ์

## เพลงประกอบ
เพลงประกอบภาพยนตร์ประพันธ์เพลงโดย พรานบูรพ์ และขับร้องโดย จำรัส สุวคนธ์
* หัวใจและความรัก 
* บุปผากับภมร 
* สายสวาท  

## อ้างอิง
* http://www.thaifilm.com/forumDetail.asp?topicID=3868&page=3&keyword= 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2483
หมวดหมู่:ภาพยนตร์ไทยในคริสต์ทศวรรษ 1940
ไนท์ออฟแชมเปียนส์ (2010)

**ไนท์ออฟแชมเปียนส์ (2010)** เป็นรายการ เพย์-เพอร์-วิว ของ WWE จัดเมื่อวันที่ 19 กันยายน ค.ศ. 2010 สถานที่จัด คือ Allstate Arena ใน Chicago, Illinois

## แมทซ์การปล้ำ/ผลการแข่งขัน

;Tag Team Turmoil

;6-Pack Elimination Challenge

## ดูเพิ่ม
*ดับเบิลยูดับเบิลยูอี ไนท์ออฟแชมเปียนส์
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
*Official Night of Champions website

หมวดหมู่:ไนท์ออฟแชมเปียนส์
หมวดหมู่:มวยปล้ำอาชีพในปี พ.ศ. 2553
หมวดหมู่:มวยปล้ำในรัฐอิลลินอย
โรงเรียนศุทธรัตน์วัฒนาลัย

**โรงเรียนศุทธรัตน์วัฒนาลัย** ก่อตั้งขึ้นในปี 2522 โดยเห็นว่าโรงเรียนศุทธรัตน์เดิมคับแคบ ขยายไม่ออก จึงได้เห็นชอบร่วมกันที่จะขยายสาขาตั้งขึ้นที่ ตำบลบ้านสวน อำเภอเมืองชลบุรี จังหวัดชลบุรี ในเนื้อที่ 14 ไร่ จึงเริ่มปรับปรุงพื้นที่ และก่อสร้างอาคาร ค.ส.ล. 3 ชั้นขึ้น 1 หลังจำนวน 24 ห้องเรียน สิ้นค่าปรับสนามทำถนน และก่อสร้างอาคารประมาณ 8 ล้านบาท เปิดทำการสอนเมื่อวันที่ 17 พฤษภาคม 2524 ตั้งแต่ชั้นอนุบาล 1 จนถึง ประถมศึกษาปีที่ 1 มีนักเรียนเริ่มแรกประมาณ 117 คน มี นางยุพิน ศุทธรัตน์ เป็นผู้รับอนุญาต และนางบุษบา จำรัสทองเป็นครูใหญ่ เปิดสอนตั้งแต่อนุบาล 1 ถึงประถมศึกษาปีที่ 6  ปัจจุบันมีนายโอฬาร ศุทธรัตน์ เป็นผู้รับในอนุญาต นายธนุตม์ อรรถจินดา เป็นผู้จัดการ และนายวิทยา สังข์เพิ่ม เป็นผู้อำนายการ 

ปรัชญาโรงเรียนคือ “ความรู้ทำให้ภาคภูมิ”

## ตราสัญลักษณ์
 
* ศุทธ แปลว่า บริสุทธิ์
* รัตน์ แปลว่า ดวงแก้ว
* วัฒนาลัย แปลว่า สถานศึกษาที่เจริญรุ่งเรือง 

รูปทรงกรม 12 แฉกปลายหยักสีเหลืองซ้อนด้วยรูปทรง กรม 12 แฉกสีเขียวล้อมรอบรูปทรงกลมสีขาว ภายในวงกรม ครึ่งด้านบนเป็นชื่อโรงเรียน สีม่วง ด้านล่าง บอกที่ตั้งของโรงเรียนว่าอยู่ อำเภอเมือง จังหวัดชลบุรี เป็นสีม่วงเช่นกัน ตรงกลางมีดอกกล้วยไม้ สีม่วงหนึ่งดอก วางอยู่บนรวงข้าวสีเหลืองทอง

## สีประจำโรงเรียน
* สีขาว หมายถึง ผู้มีคุณธรรมและจริยธรรม
* สีม่วง หมายถึง เป็นสีที่เริ่มต้นก่อให้เกิด การนำไปสู่การเรียนรู้

หมวดหมู่:โรงเรียนในอำเภอเมืองชลบุรี
หมวดหมู่:โรงเรียนเอกชนในจังหวัดชลบุรี
หมวดหมู่:โรงเรียนที่ก่อตั้งในปี พ.ศ. 2522
ห่วงโซ่โปรตอน–โปรตอน

**ห่วงโซ่โปรตอน–โปรตอน** (proton–proton chain) คือหนึ่งในปฏิกิริยานิวเคลียร์ฟิวชันชนิดหนึ่งในจำนวนสองรูปแบบ ซึ่งดาวฤกษ์ใช้ในการแปลงไฮโดรเจนไปเป็นฮีเลียม ปฏิกิริยาอีกชนิดหนึ่งคือวงจรซีเอ็นโอ (วงจรปฏิกิริยาคาร์บอน–ไนโตรเจน–ออกซิเจน) สำหรับห่วงโซ่โปรตอน–โปรตอนนั้นจะเกิดในดาวฤกษ์ที่มีขนาดประมาณดวงอาทิตย์หรือเล็กกว่า

โดยปกติแล้ว ฟิวชันของโปรตอน–โปรตอน เกิดขึ้นได้ก็ต่อเมื่ออุณหภูมิ (หรือพลังงานจลน์) ของโปรตอนนั้นสูงมากจนสามารถเอาชนะแรงไฟฟ้าสถิตร่วมหรือ แรงผลักเนื่องจากประจุไฟฟ้าบวก (Coulomb repulsion)  อาร์เธอร์ สแตนลีย์ เอ็ดดิงตัน เป็นผู้เสนอทฤษฎีนี้เมื่อช่วงคริสต์ทศวรรษ 1920 ว่า ปฏิกิริยาห่วงโซ่โปรตอน–โปรตอนเป็นหลักการพื้นฐานซึ่งดวงอาทิตย์และดาวฤกษ์อื่น ๆ ใช้ในการเผาผลาญตนเอง ในยุคนั้นเชื่อกันว่าอุณหภูมิของดวงอาทิตย์ต่ำเกินไปที่จะฝ่ากำแพงคูลอมบ์ได้ แต่หลังจากวิวัฒนาการด้านกลศาสตร์ควอนตัม จึงมีการค้นพบอุโมงค์ควอนตัมของฟังก์ชันคลื่นของโปรตอนซึ่งทำให้สามารถเกิดปฏิกิริยาฟิวชั่นได้ที่อุณหภูมิที่ต่ำกว่าที่เคยคาดการณ์กันไว้ตามหลักของฟิสิกส์ดั้งเดิม

อย่างไรก็ดี ยังไม่เป็นที่เข้าใจกันดีนักว่า ปฏิกิริยาห่วงโซ่โปรตอน–โปรตอน ดำเนินไปอย่างไร เนื่องจากผลผลิตจากปฏิกิริยาที่เห็นชัดที่สุด คือฮีเลียม-2 นั้นเป็นสสารที่ไม่เสถียรและจะแยกตัวออกกลายไปเป็นคู่โปรตอนตามเดิม ในปี ค.ศ. 1939 ฮันส์ เบเทอได้เสนอว่า โปรตอนตัวหนึ่งอาจจะสลายตัวให้อนุภาคบีตากลายไปเป็นนิวตรอนผ่านอันตรกิริยาอย่างอ่อนระหว่างช่วงเวลาสั้นๆ ของการเกิดฟิวชั่น ทำให้ได้ดิวเทอเรียมขึ้นมาเป็นผลผลิตแรกในห่วงโซ่ปฏิกิริยา แนวคิดนี้เป็นส่วนหนึ่งที่ปรากฏอยู่ในทฤษฎีการสังเคราะห์นิวเคลียสของดาวฤกษ์ ซึ่งเป็นผลงานที่ทำให้เบเทอได้รับรางวัลโนเบลสาขาฟิสิกส์ 

## ดูเพิ่ม
* วงจรซีเอ็นโอ
* กระบวนการทริปเปิลอัลฟา

## อ้างอิง

หมวดหมู่:การสังเคราะห์นิวเคลียส
ราชรถมาเกย

**ราชรถมาเกย** เป็นรายการโทรทัศน์ประเภทเกมโชว์ควิซโชว์ ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศครั้งแรกเมื่อวันที่ 1 มีนาคม พ.ศ. 2554 ทุกวันจันทร์ - ศุกร์ เวลา 21:25 - 21:50 น. ทางสถานีโทรทัศน์โมเดิร์นไนน์ และออกอากาศครั้งสุดท้ายวันที่ 26 กุมภาพันธ์ พ.ศ. 2556 ลักษณะของรายการเปิดโอกาสให้ผู้ชมทางบ้าน ตอบคำถาม 1 ข้อ และรับรถยนต์เป็นของรางวัลแจ็คพ็อต

ตั้งแต่เดือนพฤศจิกายน พ.ศ. 2554 ใช้ชื่อรายการว่า "ราชรถมาเกย ช่วยผู้ประสบภัยน้ำท่วม"

## กติกา
ผู้เข้าแข่งขันรวมทีม 2-4 คนขับรถเข้ามาในรายการ จากนั้น ส่งตัวแทนออกมา 1 คนเพื่อเล่นเกม ส่วนคนที่เหลือจะกลับเข้าไปในรถเพื่อเป็นที่ปรึกษา จากนั้น ผู้เข้าแข่งขันบนเวทีเลือกแผ่นป้าย 1 จาก 3 แผ่นป้าย เพื่อเลือกดารารับเชิญมาเป็นผู้ช่วย เมื่อเลือกผู้ช่วยเป็นที่เรียบร้อยแล้ว พิธีกรจะถามคำถาม และมีตัวเลือกให้เลือก 8 ข้อ เมื่อถามจบ ผู้เข้าแข่งขันและดาราผู้ช่วยจะวิเคราะห์คำถามให้ที่ปรึกษาในรถฟัง จากนั้น ที่ปรึกษาในรถมีเวลา 30 วินาทีในการแสดงความคิดเห็นผ่านกล้องที่ติดไว้ในรถ เมื่อหมดเวลา ภาพและเสียงจะถูกตัดไป สุดท้าย ผู้เข้าแข่งขันจะเป็นผู้ตอบ หากผู้เข้าแข่งขันตอบถูกทุกคำตอบ ผู้เข้าแข่งขันจะได้รับรถยนต์โตโยต้า พริอุส (ในเดือนกันยายน มีโปรแกรมพิเศษแจกโตโยต้า ฟอร์จูนเนอร์หนึ่งคัน) เป็นของรางวัล ส่วนรถคันเดิมของผู้เข้าแข่งขันจะถูกนำไปบริจาคตามความต้องการของผู้เข้าแข่งขัน และดาราผู้ช่วยจะได้รับรางวัลพิเศษ 100,000 บาท

วันที่ 2 มกราคม - 6 กุมภาพันธ์ 2555 รายการได้ปรับกติกาใหม่ โดยเปิดให้ผู้เข้าแข่งขันที่รถได้รับความเสียหายจากเหตุการณ์น้ำท่วม พ.ศ. 2554 ได้มาเล่นในรายการ และยังเพิ่มกติกาพิเศษ หากตอบถูกเกิน 4 คำตอบ จะได้รับเงินรางวัล 10,000 บาท และหากผู้เข้าแข่งขันสามารถตอบได้ถูกต้องทุกคำตอบ จะได้รับรางวัลเป็นรถยนต์โตโยต้า พริอุส 1 คัน และผู้เข้าแข่งขันยังสามารถเก็บรถคันเก่าได้โดยไม่ต้องแลก จากนั้น รายการได้กลับไปเป็นรูปแบบปกติ

วันที่ 27 มีนาคม 2555 - 3 พฤษภาคม 2555 ทางรายการได้จัดโปรแกรมพิเศษอีกครั้งด้วยการแจก โตโยต้า คัมรี่ ซึ่งจะแจกเพียง 1 คันเท่านั้น จากนั้นจะกลับไปแจก โตโยต้า พรีอุส เช่นเดิม

ตั้งแต่วันที่ 3 พฤษภาคม 2555 ทางรายการได้จัดโปรแกรมพิเศษอีกครั้งด้วยการแจกโตโยต้า พริอุส รุ่น TOP SOLAR ROOF ซึ่งจะแจกเพียง 1 คันเท่านั้น

## ระยะเวลาออกอากาศ

## รางวัลที่ได้รับ
* รางวัลรองชนะเลิศอันดับ 2 ประเภทสาขาเกมโชว์ยอดเยี่ยม จาก เวที ASIAN TELEVISION AWARDS 2011 ครั้งที่ 16 ประจำปี 2554 ณ ประเทศสิงคโปร์
* รางวัลสาขาเกมโชว์และปกิณกะดีเด่น จาก ประกาศผลรางวัลโทรทัศน์ทองคำครั้งที่ 26 ประจำปี 2554

## ประเทศที่ได้ซื้อลิขสิทธิ์เพื่อนำไปผลิตแล้วออกอากาศ

## อ้างอิง

## แหล่งข้อมูลอื่น
*  เฟซบุ๊กของรายการ
* ข้อมูลรายการ

หมวดหมู่:รายการโทรทัศน์ช่องโมเดิร์นไนน์ทีวี
หมวดหมู่:รายการโทรทัศน์โดยเวิร์คพอยท์ เอ็นเทอร์เทนเมนท์
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2554
หมวดหมู่:ควิซโชว์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2556
ไม่ไว้ชีวิต

**"ไม่ไว้ชีวิต"** () หรือ **"ไม่เลี้ยง"** () เป็นศัพท์กฎหมายระหว่างประเทศ หมายความว่า ผู้ชนะจะไม่แสดงความกรุณาปรานี และจะบอกปัดไม่ยกเว้นชีวิตของบุคคลใด แลกเปลี่ยนกับการที่บุคคลนั้นได้มอบตัวด้วยใจสมัคร (surrender at discretion) หรือมอบตัวโดยไม่มีเงื่อนไข (unconditional surrender) ต่อตน

ตาม กฎหมายการยุทธ์ (laws of war) "...การประกาศว่าจะไม่ไว้ชีวิตนั้น...เป็นสิ่งต้องห้ามอย่างยิ่ง" หลักกฎหมายข้อนี้มีอยู่ใน ข้อ 23 แห่ง "อนุสัญญาฉบับที่ 4 กฎหมายและธรรมเนียมการยุทธ์ภาคพื้นดิน" ใน หมู่อนุสัญญากรุงเฮก ค.ศ. 1907 (IV Convention – The Laws and Customs of War on Land, of the Hague Conventions of 1907) 

อันเนื่องมาจากคำพิพากษาตามกฎหมายเกี่ยวกับความผิดอาญาศึกและความผิดอาญาต่อมนุษยชาติในการพิจารณาคดีเนือร์นแบร์กเมื่อเดือนตุลาคม ค.ศ. 1946 จึงเป็นที่ถือกันว่า หมู่อนุสัญญากรุงเฮก ค.ศ. 1907 รวมทั้งข้อห้ามชัดแจ้งมิให้ประกาศว่าจะไม่ไว้ชีวิตนั้น เป็นส่วนหนึ่งของกฎหมายจารีตประเพณีทางการยุทธ์ และผูกพันฝ่ายทั้งปวงในความขัดแย้งระหว่างประเทศโดยมีกำลังรบ

คำคำนี้ในภาษาอังกฤษ มีที่มาจากการที่ผู้บัญชาการกองทัพผู้ชนะมักมีคำสั่งว่า ตน "จะไม่เลี้ยง" ("will not house" หรือ "will not quarter") ทหารปัจจามิตรที่จับกุมได้ ฉะนั้น ทหารปัจจามิตรทั้งหมดจะไม่ถูกคุมขังแต่จะถูกฆ่าทิ้งแทน

พจนานุกรมภาษาอังกฤษ ฉบับออกซฟอร์ด (Oxford English Dictionary) ยังกล่าวถึงที่มาของคำดังกล่าวไว้ว่า คำว่า "quarter" ในภาษาอังกฤษ สามารถหมายถึง "ความสัมพันธ์กับบุคคลอื่น หรือความพฤติต่อบุคคลอื่น" (relations with another or conduct towards another) ดังที่เชกสเปียร์เคยใช้ว่า "มวลมิตรเอ๋ย...ในความสัมพันธ์และในถ้อยคำเฉกเช่นคู่บ่าวสาวนั้น" ("Friends all..In Quarter, and in termes like Bride, and Groome") ฉะนั้น ในภาษาที่ว่า "no quarter" อาจหมายถึงว่า จะไม่มีเยื่อใยกับปัจจามิตร

## ดูเพิ่ม

* รายชื่อศัพท์ทางการยุทธ์
* พระราชกำหนดไม่ใช้ชีวิตชาวไอริช (Ordinance of no quarter to the Irish)

## อ้างอิง

หมวดหมู่:บทความเกี่ยวกับ การทหาร ที่ยังไม่สมบูรณ์
หมวดหมู่:คำศัพท์กฎหมาย
ยูกะ คาชิโนะ

**ยูกะ คาชิโนะ** () หรือชื่อเล่น คาชิยูกะ (かしゆか) เป็นสมาชิกของกลุ่มนักร้องอิเล็กโทรป๊อปสัญชาติญี่ปุ่น เพอร์ฟูม

## ประวัติ
คาชิยูกะเกิดและโตในจังหวัดฮิโรชิมะ ประเทศญี่ปุ่น เธอได้เข้าเรียนโรงเรียนการแสดงในฮิโรชิมะกับเพื่อนๆ ซึ่งเป็นสมาชิกวงเพอร์ฟูม นั่นคือ อายากะ นิชิวากิ(อาจัง) และ อายาโนะ โอโมโตะ(โนจจิ) เธอและอาจังเป็นสมาชิกดั้งเดิมของวงเพอร์ฟูม ซึ่งโนจจิได้เข้ามาเป็นสมาชิกในภายหลัง เนื่องจากสมาชิกเดิม คือ ยูกะ คาวาชิมะ(คาวายูกะ) ขอออกจากวงไป
 
* ชื่อ: คาชิยูกะ (かしゆか)
* ชื่อเต็ม: ยูกะ คาชิโนะ (樫野有香)
* วันเกิด: 23 ธันวาคม พ.ศ. 2531 (อายุ 30 ปี)
* บ้านเกิด: ฮิโรชิมะ ญี่ปุ่น
* กรุ๊ปเลือด: เอ
* ส่วนสูง: 160 ซม.
* สิ่งที่ชอบ: เพลง, หนังสือ, การเดินเล่น, การนอน, หนูแฮมส์เตอร์ที่เธอเลี้ยงไว้
* อาหารที่ชอบ: ไอศกรีม, นมรสสตรอว์เบอร์รี่
* กีฬาที่ชอบ: วอลเลย์บอล, เต้น, ว่ายน้ำ
* หนังเรื่องที่ชอบ: Spirited Away
* นักร้องที่ชอบ: KREVA

## เกี่ยวกับคาชิยูกะ
* คาชิยูกะนั้นเกลียดมะเขือเทศมาก
* คาชิยูกะนั้นชอบทานอาหารที่เป็นแป้ง และไม่ชอบทานผักเลยยกเว้นมันฝรั่งและกะหล่ำปลี ทุกครั้งที่กินซูชิเธอจะเลือกเอาผักออก
* คาชิยูกะชอบทานไอศกรีมมาก บางครั้งเธอสามารถทานได้ 5 ครั้งต่อวันเลยทีเดียว

หมวดหมู่:ชาวญี่ปุ่น
หมวดหมู่:นักร้องญี่ปุ่น
หมวดหมู่:บุคคลจากฮิโรชิมะ
อายากะ นิชิวากิ

**อายากะ นิชิวากิ** () หรือชื่อเล่น อา~จัง (あ～ちゃん) เป็นสมาชิกของกลุ่มนักร้องอิเล็กโทรป๊อปสัญชาติญี่ปุ่น เพอร์ฟูม

## ประวัติ
อา~จังเกิดและโตในจังหวัดฮิโรชิมะ ประเทศญี่ปุ่น เธอได้เข้าเรียนโรงเรียนการแสดงในฮิโรชิมะกับเพื่อนๆ ซึ่งเป็นสมาชิกวงเพอร์ฟูม นั่นคือ ยูกะ คาชิโนะ(คาชิยูกะ) และ อายาโนะ โอโมโตะ(โนจจิ) เธอและคาชิยูกะเป็นสมาชิกดั้งเดิมของวงเพอร์ฟูม ซึ่งโนจจิได้เข้ามาเป็นสมาชิกในภายหลัง เนื่องจากสมาชิกเดิม คือ ยูกะ คาวาชิมะ (คาวายูกะ) ขอออกจากวงไป

*ชื่อ: อา~จัง (あ～ちゃん)
*ชื่อเต็ม: อายากะ นิชิวากิ (西脇 綾香)
*วันเกิด: 15 กุมภาพันธ์ พ.ศ. 2532 (อายุ 29 ปี)
*บ้านเกิด: ฮิโรชิมะ ญี่ปุ่น
*กรุ๊ปเลือด: เอ
*ส่วนสูง: 160 ซม.
*สิ่งที่ชอบ: การพูดคุย, การหัวเราะ, การเดินเล่น, การแต่งหน้า, ซีรีส์เกาหลี, วินนี่เดอะพูห์
*อาหารที่ชอบ: ไอศกรีม, ผลไม้, น้ำแร่
*กีฬาที่ชอบ: สเก็ต
*หนังเรื่องที่ชอบ: Winter Sonata
*นักร้องที่ชอบ: Superfly, SPEED, Aiko

## เกี่ยวกับอา~จัง
*สมาชิกทั้ง 3 คนของเพอร์ฟูมนั้นชื่นชอบวง SPEED แต่อา~จังนั้นเรียกว่าคลั่งไคล้มากกว่าคนอื่นๆ เพราะเธอมีซีดีของ SPEED ทุกแผ่น, มี Photobook ของ SPEED ทุกเล่ม, และเธอยังอ้างว่า Hiro หนึ่งในสมาชิกของวง SPEED นั้นเป็นเหตุผลที่ทำให้เธออยากเป็นนักร้อง
*อา~จังเก็บสะสมคอลเลคชั่นชุดนอนมากกว่า 80 ชุด
*น้องสาวของอา~จัง ซายากะ นิชิวากิ เป็นหนึ่งในสมาชิกวง 9nine นักร้องเกิร์ลกรุ๊ปของญี่ปุ่น

หมวดหมู่:นักร้องญี่ปุ่น
หมวดหมู่:บุคคลจากฮิโรชิมะ
เอิตซี

**เอิตซี** () เป็นมัมมี่ธรรมชาติที่อยู่ในสภาพสมบูรณ์ของชายซึ่งมีชีวิตอยู่เมื่อประมาณ 5,300 ปีมาแล้ว ร่างดังกล่าวได้รับการค้นพบโดยนักปีนเขาชาวเยอรมันสองคนในธารน้ำแข็งชนัลสตัล, เอิตซทัลแอลป์ ใกล้กับเฮาสลับยอค บนพรมแดนระหว่างประเทศออสเตรีย และประเทศอิตาลี เอิตซีเป็นมัมมีมนุษย์ที่เกิดขึ้นตามธรรมชาติที่เก่าแก่ที่สุดในทวีปยุโรป และได้ให้ภาพใหม่เกี่ยวกับชาวยุโรปในยุคสำริด

ได้มีกรณีพิพาททางการทูตเล็กน้อยระหว่างออสเตรียและอิตาลีว่าประเทศใดจะเป็นเจ้าของร่างดังกล่าว ปัจจุบัน ร่างของเขาและทรัพย์สินถูกจัดแสดงในพิพิธภัณฑ์โบราณคดีเซาท์ไทรอลในบอลซาโนในไทรอลใต้

นอกจากนี้ ยังมีการต่อสู้ทางกฎหมายยืดเยื้อยาวนานโดยผู้ค้นพบ เฮลมุทและเอริกา ไซมอน สำหรับรางวัลตอบแทนที่เหมาะสม หลังจากคำพิพากษาหลายศาล รัฐบาลท้องถิ่นตกลงที่จะจ่ายเงิน 150,000 ยูโร ให้กับเอริกา ไซมอน 17 ปีหลังจากที่ทั้งสองค้นพบร่าง และสามีของเธอได้เสียชีวิตไปแล้ว

## สาเหตุการเสียชีวิต
เมื่อ พ.ศ. 2544 การตรวจสอบด้วยรังสีเอกซ์และซีทีสแกนพบว่า เอิตซีมีหัวธนูฝังอยู่ในหัวไหล่ซ้ายเมื่อเขาเสียชีวิต และรอยฉีกขนาดเล็กที่เข้ากันบนเสื้อโค้ตของเขา การค้นพบหัวธนูนำให้นักวิจัยคิดว่าเอิตซีเสียชีวิตเพราะเสียเลือดจากบาดแผล ซึ่งอาจทำให้เสียชีวิตแม้ว่าจะมีวิทยาการทางการแพทย์สมัยใหม่ก็ตาม

การวิจัยต่อไปค้นพบว่าด้ามธนูได้ถูกนำออกไปก่อนที่จะเสียชีวิต และการตรวจสอบร่างอย่างใกล้ชิดได้พบรอยฟกช้ำและรอยบาดบริเวณมือ ข้อมือและหน้าอก หนึ่งในรอยบาดนั้นอยู่ที่โคนนิ้วหัวแม่มือซึ่งลึกลงไปจนถึงกระดูกแต่ไม่มีเวลาที่จะรักษาก่อนหน้าเขาเสียชีวิต 

ในปัจจุบัน เป็นที่เชื่อกันว่าการเสียชีวิตเกิดขึ้นจากการโจมตีเข้าที่ศีรษะ นักวิจัยไม่แน่ใจว่าเป็นเพราะการสะดุดล้ม หรือจากการถูกตีด้วยก้อนหินจากคนอื่น

#### รอยสัก
เป็นที่ชัดเจนว่าเอิตซีมีรอยสักจำนวน 61 รอย รอยสักเหล่านี้เป็นคาร์บอน (เขม่า) เหล่านี้เป็นกลุ่มของลายเส้นสั้นขนานตั้งตรงทั้งสองข้างของบั้นเอว เครื่องหมายรูปกากบาทหลังเข่าขวา และเครื่องหมายอีกจำนวนมากรอบข้อเท้าทั้งสองข้าง ซึ่งรอยสักเหล่านี้อาจเกี่ยวข้องกับการรักษาบำบัดความเจ็บปวดคล้ายกับการฝังเข็ม ซึ่งหากเป็นเช่นนั้นจริง วิธีการเช่นนี้จะมีอายุอย่างน้อย 2,000 ปีก่อนหน้าการใช้การฝังเข็มที่เก่าแก่ที่สุดในจีน (ราว 1,000 ปีก่อนคริสตกาล)  และยังเป็นหลักฐานของรอยสักที่เก่าที่สุดของโลกขณะนี้

## อ้างอิง

หมวดหมู่:มัมมี
หมวดหมู่:โบราณวัตถุ
หมวดหมู่:ประวัติศาสตร์ยุโรป